section_heading: Životopis
paragraph_text: Od 2005. do 2008. Leopold Hager bio je šef-dirigent Bečke narodne opere (njem. Volkoper Wien) gdje je ravnao mnogim novim produkcijama popularnih opera Mozarta, von Webera, Verdija, Puccinija i Wagnera. S ansamblom te Opere ostvario je značajna gostovanja u Japanu (2008.) i Španjolskoj (2009.). Dugogodišnji je gost-dirigent Bečke državne opere, a često nastupa i u vodećim svjetskim opernim kućama: primjerice Bavarskoj državnoj operi u Münchenu, Semperoperi u Dresdenu, Njemačkoj operi u Berlinu (njem. Deutsche Oper Berlin), operi Metropolitan u New Yorku, Lirskoj operi u Chicagu (engl. Chicago Lyric Opera), Kraljevskoj operi u londonskom Covent Gardenu, Kazalištu Colon u Buenos Airesu, Operi Bastille u Parizu, Narodnom kazalištu u Pragu i Festivalu u Edinburghu te opernim kućama u Lyonu, Stuttgartu i Nici.KünstlerSekretariat am Gasteig / Dirigenten: Leopold Hager, pristupljeno 15. siječnja 2015.